Kamu bisa jelasin ke aku soal Joshua A. Norton dalam bahasa melayu?

Joshua Abraham Norton (1818 – 8 Januari, 1880), juga dikenali sebagai Maharaja Norton, merupakan warganegara San Francisco, California, yang mana pada tahun 1859 telah mengistiharkan diri beliau "Norton I, Maharaja Amerika Syarikat" dan seterusnya "Pelindung Mexico".

Norton dilahirkan di England yang menghabiskan usia awal beliau di Afrika Selatan. Selepas kematian ibu beliau pada tahun 1846 dan bapa beliau pada tahun 1848, beliau berpindah ke San Francisco dengan harta pusaka daripada estet bapa beliau, tiba pada bulan November 1849 dengan kapal Hamburg Franzeska bersama dengan wang $40,000 (bersamaan dengan AS$1.1 juta pada tahun 2015). Asalnya, Norton menjadi seorang usahawan tetapi hilang kekayaan dalam pelaburan beras di Peru.

Selepas kalah dalam tindakan undang-undang untuk mengesahkan kontrak beras beliau, penguasaan Norton di khalayak mula merosot. Beliau muncul semula pada September 1859, dengan menuntut kedudukan sebagai Maharaja Amerika Syarikat. Meskipun beliau tidak mempunyai kuasa politik, dan beliau menjadi bahan jenaka oleh orang-orang di sekeliling beliau, akan tetapi beliau menerima layanan berbeza di San Francisco, dan matawang dikeluarkan di atas nama beliau.

Walaupun sesetengah orang menganggao beliau gila, penduduk San Francisco merayakan kehadiran dan pengistiharan beliau, seperti arahan  beliau agar Kongres Amerika Syarikat dibubarkan dengan paksaan dan beberapa dekri yang menuntut sebuah jambatan yang menghubungkan San Francisco dengan Oakland, dan sebuah terowong ddibina di bawah Teluk San Francisco. Struktur-struktur serupa dibina selepas kematian beliau seperti Jambatan Teluk San Francisco–Oakland dan Tiub Transbay, dan terdapat beberapa kempen untuk menamakan semula jambatan ini seebagai "Jambatan Maharaja Norton".

Pada 8 Januari, 1880, Norton jatuh di sudut jalan di California dan Dupont (kini Grant) dan meninggal dunia sebelum sempat menerima rawatan perubatan. Di majlis pengebumian beliau dua hari kemudian, hampir30,000 orang memenuhi jalan-jalan di San Francisco untuk memberi penghormatan terakhir.